პალომა პიკასო

პალომა პიკასო (ფრ. , დაბადების სახელი — ანა პალომა პიკასო უ ჟილოტ ესპ. - ; 1949 წლის 19 აპრილი, ვალურისი, საფრანგეთი)—ფრანგი მოდის დიზაინერი და ბიზნეს-ლედი, კომპანიის & . სამკაულების დიზაინერი, საუკუნის ცნობილი ესპანელი მხატვრის პაბლო პიკასოს და მწერლის ფრანსუაზა ჟილოს უმცროსი ქალიშვილი.

ბავშვობა
პალომა პიკასო დაიბადა 1949 წლის 19 აპრილს, ვალურისში, საფრანგეთი, ცნობილი მხატვრისა და მოქანდაკის პაბლო პიკასოს და მწერლის ფრანსუაზა ჟილოტის ოჯახში. სახელი "პალომა" ესპანურ ენაზე "მტრედს" ნიშნავს. გოგონას ბავშვობამ არაჩვეულებრივ გარემოში ჩაიარა, იგი მუდმივად გარშემორტყმული იყო მხატვრებით და შემოქმედებით ადამიანებით, რამაც მნიშვნელოვანი გავლენა იქონია მომავალი მოდის დიზაინერის ცხოვრების გზის ჩამოყალიბებაზე.

1953 წელს ფრანსუაზა ჟილომ მიატოვა ქმარი. თან წაიყვანა შვილები პალომა და კლოდი. ამის შემდეგ ბავშვები მამას უფრო იშვიათად ნახულობდნენ.

1957 წელს პალომამ ძალები მოსინჯა ფერწერაში ზეთით. როგორც მოგვიანებით იხსენებდა, ეს საკმაოდ რთული იყო.

1968 წელს ჩააბარა ნანტის უნივერსიტეტში.

კარიერა
პალომამ იუველირის კარიერა დაიწყო 1968 წელს პარიზში, როდესაც მუშაობდა კოსტიუმების დიზაინერად. მის მიერ ბაზრობაზე გემოვნებით შერჩეულმა მთის ბროლის ყელსაბამმა, რომელიც მთავარი როლის შემსრულებლისათვის შეიძინა,  კრიტიკოსების დიდი მოწონება  დაიმსახურა. წარმატების შთაგონებული,  ჩაირიცხა საიუველირო კურსებზე.  მალე ივ სენ ლორანის შეთავაზება მიიღო. სახელგანთქმულმა დიზაინერმა პალომას დაავალა შეექმნა აქსესუარები მისი ერთ-ერთი კოლექციისათვის. ხოლო 1971 წლისთვის იგი მუშაობდა ბერძნულ საიუველირო კომპანია - ში. ერთ-ერთი იტალიური კომპანიისათვის აფორმებდა ჩანთებსა და ფეხსაცმელებს. ჯაკ კაპლანისათვის მუშაობდა ბეწვეულზე.

მამის გარდაცვალების შემდეგ, 1973 წელს, პალომამ დროებით დაკარგა ინტერესი დიზაინის მიმართ და დეპრესიაში ჩავარდა. პაბლო პიკასომ ანდერძი არ დატოვა და მისმა უკანონო შვილებმა - პალომამ, მისმა ძმამ კლოდმა და ნახევარ დამ- მაიამ სასამართლოს მიმართეს ქონების გასაყოფად, რომელიც 250 მილიონ დოლარად იყო შეფასებული. ანამ მიიღო 90 მილიონი და დათანხმდა დახმარებოდა საფრანგეთის მთავრობას, რომელმაც ასევე მიიღო უზარმაზარი ქონების გადასახადი, პარიზში პიკასოს მუზეუმის შექმნის საქმეში.

1974 წელს პალომამ ითამაშა პოლონელი რეჟისორის ვალერიან ბოროვიჩის ეროტიკულ ფილმში "უზნეო ისტორიები", რამაც სკანდალური პოპულარობა მოიპოვა.

ძირითადი საქმიანობის გარდა, პალომა მონაწილეობდა არგენტინელი დრამატურგისა და რეჟისორის რაფაელ ლოპეს-კამბილას (ასევე ცნობილი როგორც რაფაელ ლოპეს-სანჩესი) დეკორაციების შექმნაზე, რომელზეც დაქორწინდა 1978 წელს. მათი ქორწილი მოვლენა გახდა, რადგან ცერემონიისათვის ტანსაცმელი შექმნეს ივ სენტ ლორანმა და კარლ ლაგერფელდმა, რომლებმაც პალომას დაუბრუნეს ინტერესი დიზაინისადმი. ხოლო პატარძალი დიდი ხნის განმავლობაში  დარჩა  პარიზელი დიზაინერების საქორწილო კაბების მუზად.

1980 წელს პალომამ დადო ხელშეკრულება საიუველირო კომპანია & .– სთან. პალომა პიკასოს სახელი გახდა ცნობილი საიუველირო ბრენდი . მისი ნამუშევრების ხელწერა და დამახასიათებელი ნიშანია მტრედი და წითელი ფერი. იმავე წელს გამოვიდა მისი პირველი კოლექცია.

1981 წელს, პალომას მხარდაჭერით, პიკასოს მუზეუმიგაიხსნა. შემდეგ წელს დიზაინერი ნიუ-იორკში გადავიდა საცხოვრებლად.

1983 წელს პალომა შეიყვანეს  დიდების დარბაზის ყველაზე ელეგანტური ადამიანების საერთაშორისო სიაში.

პალომა პიკასომ დიზაინის ახალ სფეროებში მოსინჯა ძალები. 1984 წელს მან დააარსა საკუთარი სახელობის ბრენდი, '– ისთვის გამოვიდა პირველი სუნამო . სამი წლის შემდეგ მან და მისმა მეუღლემ ნიუ – იორკში გახსნეს ფილიალი, სადაც – ს აქსესუარების კოლექციებმა, რომლებიც გამოირჩეოდა უნაკლო ხარისხითა და დიზაინით,  საერთაშორისო აღიარება მოიპოვეს.

1989 წელს ამერიკის მოდის დიზაინერების საბჭოს მიერ პალომა დასახელდა აქსესუარების წლის საუკეთესო დიზაინერად.

1999 წელს პალომა დაშორდა რაფაელს და მალე იქორწინა ფრანგ ექიმ ერიკ თევენზე . ისინი შვეიცარიაში გადავიდნენ, სადაც ლოზანაში პალომამ დააფუძნა სპეციალური ფონდი, რომლის სახსრები მიმართული იუო მისი მშობლების შემოქმედების პოპულარიზაციისათვის. განსაკუთრებით  დედის, რომელის მოღვაწეობა ნაკლებად იყო ცნობილი ევროპისათვის.

2000-იანი წლების დასაწყისში პიკასომ, რომელიც თამამი ფერებით იყო ცნობილი, შეცვალა სახლის აქსესუარები. ოდესღაც აქტიურმა პირვანდელმა ფერები შეცვალა ნაცრისფერმა, ოქროსფერმა და მუქი ფერის ჩრდილებმა.

2010 წელს პალომას 30 წლის იუბილე & .– ში აღნიშნა ახალი კოლექციით, რომელიც ეფუძნებოდა დიზაინერის სიყვარულს მაროკოსადმი. 2011 წელს შედგა პალომა პიკასოს კიდევ ერთი დებიუტი. დიზაინერმა წარადგინა კოლექცია სახელწოდებით , ქალაქ  ვენეციის  პატივსაცემად.

2011 წელს პალომამ მიიღო ჯილდო  ვაშინგტონში ქალთა ხელოვნების ეროვნული მუზეუმისგან ხელოვნებაში მიღწეული წარმატებისათვის.